נחמן (נמר) וולף

נחמן וולף (6 במאי 1951 – 10 בפברואר 2022) היה ספורטאי נכה ישראלי. אלוף פאראלימפי ובעל תשע מדליות, בהן שלוש מדליות זהב (ניו יורק וסטוק מנדוויל 1984 וסיאול 1988), במשחקים הפאראלימפיים. וולף התמחה בזריקת דיסקוס, מקצוע בו שיפר את שיא העולם שש פעמים. וולף היה נכה בעקבות מחלת שיתוק ילדים. בשנותיו האחרונות שינה את שמו מנחמן לנמר. וולף ייצג לראשונה את המשלחת הישראלית במשחקים הפאראלימפיים ניו יורק וסטוק מנדוויל (1984). כבר בהופעת הבכורה שלו הוא זכה ב-4 מדליות, שתי מדליות זהב, ושתי מדליות כסף. הוא ניצח בתחרות זריקת הדיסקוס כשקבע שיא פאראלימפי של 41.12 מטרים, ושיא עולם בהדיפת כדור ברזל עם תוצאה של 13.90 מטרים לפני השוודי ריימונד קלארק שזכה במדליית הכסף עם 11.71 מטרים. בתחרות הטלת הכידון גבר עליו קלארק שניצח בתוצאה של 39.52 מטרים, ואילו וולף זכה במדליית הכסף עם 39.18 מטרים. גם בקרב החמש ידו של קלארק הייתה על העליונה כשניצח בתחרות עם 4600.04 נקודות, לפני וולף שזכה במדליית כסף נוספת עם 4131.04 נקודות. במשחקים הפאראלימפיים סיאול (1988) זכה וולף במדליית זהב נוספת כשקבע שיא עולם חדש בזריקת דיסקוס עם תוצאה של 44.80 מטרים, לפני אייד אל-עלי הכוויתי (41.30 מטרים) ורנה ארנס האוסטרלי (40.44 מטרים) וולף זכה בשלוש מדליות כסף: בתחרות הטלת הכידון עם תוצאה של 43.60 מטרים, כשהוא נכנע רק לשיא עולם של עדנאן אל-חולפי הכוויתי שסיים עם 45.14 מטרים,, בתחרות הדיפת כדור ברזל עם תוצאה של 13.93 מטרים, שני רק לחוסיין אל-אנזי, גם הוא מכווית, שקבע שיא פאראלימפי של 14.01 מטרים ובתחרות קרב חמש מודרני. במשחקים הפאראלימפיים ברצלונה (1992) התחרה וולף בשלושת המקצועות פעם נוספת, אולם לא הצליח לזכות במדליה פאראלימפית. הישג השיא שלו במשחקים אלו היה כשהצליח לסיים במקום השישי בתחרות הדיפת כדור הברזל. באותם שלושה מקצועות חזר וולף והתחרה במשחקים הפאראלימפיים אטלנטה (1996). במשחקים אלו הוא הצליח לזכות במדליה פאראלימפית אחרונה בקריירה, כשקטף את מדליית הכסף בזריקת הדיסקוס עם תוצאה של 45.54 מטרים, שני רק לשיא עולם של המצרי אחמד דאהי שקבע 51.12 מטרים. בהדיפת כדור הברזל היה וולף קרוב למדליה נוספת כשסיים את התחרות במקום הרביעי עם תוצאה של 11.99 מטרים, והוא סיים במקום הרביעי גם בזריקת הכידון, עם תוצאה של 37.50 מטרים. נחמן וולף שב למשחקים הפאראלימפיים בפעם האחרונה במשחקים הפאראלימפיים סידני (2000) אך לא הצליח לזכות במדליה. הוא התגורר במושב בן עמי, והשאיר אחריו אישה, ו-4 ילדים. ב-1968 שנת ה-60 למדינת ישראל, הוענק לו תואר ״ספורטאי העשור״. מדיה וקבצים בנושא נחמן וולף בוויקישיתוף פירוט השתתפותו בתחרויות המשחקים הפאראלימפיים באתר הרשמי של IPC (באנגלית) נכים: נבחרו אנשי ה-60 וספורטאי העשור, באתר nrg New York / Stoke Mandeville 1984 Paralympic Games Athletics Men's Discus 6 New York / Stoke Mandeville 1984 Paralympic Games Athletics Men's Shot Put 6 New York / Stoke Mandeville 1984 Paralympic Games Athletics Men's Javelin 6 New York / Stoke Mandeville 1984 Paralympic Games Athletics Men's Pentathlon 6 Seoul 1988 Paralympic Games Athletics Men's Discus 6 Seoul 1988 Paralympic Games Athletics Men's Javelin 6 Seoul 1988 Paralympic Games Athletics Men's Shot Put 6 Barcelona 1992 Paralympic Games Athletics Men's Shot Put THS2 Atlanta 1996 Paralympic Games Athletics Men's Discus F41 Atlanta 1996 Paralympic Games Athletics Men's Shot Put F41 Atlanta 1996 Paralympic Games Athletics Men's Javelin F41 Super User, איל"ן ישראל - האלוף הפראלימפי הישראלי, נמר (נחמן) וולף, בעל 8 מדליות מהמשחקים הפראלימפיים 1984–2000, הלך לעולמו בגיל 70 לאחר מחלה קשה., באתר www.ilan-israel.co.il